**UGOVOR O SARADNJI**

Zaključen u Novom Sadu, \_\_\_\_\_.\_\_\_\_\_\_.\_\_\_\_\_\_\_\_\_ godine, između:

1. PRIRODNO-MATEMATIČKOG FAKULTETA U NOVOM SADU, Trg Dositeja Obradovića 3, koga zastupa dr Milica Pavkov Hrvojević, redovni profesor, dekan Prirodno - matematičkog fakulteta u Novom Sadu (u daljem tekstu: Fakultet) i
2. NAZIV FIRME, NAZIV UGOSTITELJSKOG OBJEKTA, adresa sedišta, poštanski broj, mesto, PIB, matični broj, (u daljem tekstu: Primalac),koga zastupa Ime i Prezime, funkcija, a na sledeći način:

Član 1.

Ugovorne strane saglasno konstatuju da postoji zajednički interes za uspostavljanje nedobitne i neprofitabilne saradnje, imajući u vidu prvenstveno obostrani interes u cilju unapređivanja i razvoja turizma, hotelijerstva i gastronomije.

Ugovorne strane konstatuju da Fakultet u okviru Departmana za geografiju, turizam i hotelijerstvo obrazuje kadrove za rad u oblasti turizma, hotelijerstva i gastronomije.

Cilj ovog ugovora je stvaranje uslova za izvođenje stručne prakse studenata studijskog programa Osnovne akademske studije Turizam (modul hotelijerstvo i modul gastronomija), Departmana za geografiju, turizam i hotelijerstvo.

Član 2.

Fakultet za nosioca saradnje po ovom ugovoru određuje Departman za geografiju, turizam i hotelijerstvo, a za odgovorno lice za sprovođenje saradnje po ovom ugovoru određuje dr Lazara Lazića, redovnog profesora, direktora Departmana za geografiju, turizam i hotelijerstvo, Prirodno - matematičkog fakulteta u Novom Sadu.

Član 3.

Primalac za odgovorno lice za sprovođenje saradnje po ovom ugovoru određuje Ime i Prezime, funkcija.

Član 4.

Ugovorne strane su saglasne da Primalac omogući obavljanje praktične nastave studentima studijskog programa Osnovne akademske studije Turizam (modul hotelijerstvo i modul gastronomija) u toku školske 2019/2020. godine u svojim prostorijama, i to:

* **obavljanje stručne prakse** studenata studijskog programa Osnovne akademske studije Turizam (modul hotelijerstvo i modul gastronomija) za studente svih godina studija u vreme i prema rasporedu koji zajednički utvrde a po sledećem planu:
	+ studenti prve godine osnovnih akademskih studija raspoređivaće se na stručne poslove usluživanja hrane i pića,
	+ studenti druge i treće godine studijskog programa Osnovne akademske studije Turizam modul gastronomija i studenti druge godine modul hotelijerstvo raspoređivaće se na stručne poslove u kuhinji, a studenti treće godine studijskog programa Osnovne akademske studije Turizam modul hotelijerstvo na stručne poslove u hotelskom domaćinstvu i na recepciji;
	+ studenti četvrte godine studijskog programa Osnovne akademske studije Turizam (modul hotelijerstvo i modul gastronomija) raspoređivaće se na stručne i menadžerske poslove.

Član 5.

Primalac se obavezuje da:

* prilikom angažovanja studenata radno vreme ne prelazi 8 radnih sati dnevno i da angažovanje studenata ne bude nakon 00h;
* obezbedi lagan obrok studentima koji jednokratno rade puno radno vreme i najmanje jedan slobodan dan nedeljno;
* obezbedi uslove iz člana 5. tačka 2. Zakona o bezbednosti i zdravlja na radu;
* omogući studentima pristup informacijama o osnovnim aspektima poslovanja ugostiteljskih objekata sa ciljem adekvatnog popunjavanja Praktikuma sa dnevnikom prakse.
* obezbedi Sertifikat o odrađenoj stručnoj praksi za studente koji su u potpunosti ispunili svoje obaveze, ispisan na memorandumu Primaoca i sa potpisom ovlašćenog lica. Sertifikat o odrađenoj stručnoj praksi treba da sadrži sledeće informacije: ime i prezime studenta, datum početka i završetka prakse, naziv pozicije na kojoj je student bio angažovan, kratak opis poslova i zadataka koje je student obavljao i ocenu rada studenta izraženu sledećom gradacijom: dobar, vrlo dobar ili odličan.

Član 6.

Dužina boravka studenta na stručnoj praksi definisana je akreditovanim studijskim programima Departmana za geografiju, turizam i hotelijerstvo.

 Stručna praksa studenata prve, druge i treće godine studijskog programa Osnovne akademske studije Turizam (modul hotelijerstvo i modul gastronomija) je utvrđena u trajanju od 360 radnih sati koje su studenti obavezni odraditi u periodu od maksimalno 60 dana.

Stručna praksa studenata četvrte godine osnovnih akademskih studija utvrđena je u trajanju od 180 radnih sati koje su studenti obavezni odraditi u periodu od maksimalno 30 dana.

Prekovremeni rad ne može da traje duže od osam časova nedeljno, odnosno student ne može da radi duže od 12 časova dnevno, uključujući i prekovremeni rad.

Student za svaki sat prekovremenog rada ima pravo na uvećanu zaradu i to uvećanje mora da bude minimum 26% od osnovice, to jest zarade koju ostvaruje za ugovoreno radno vreme.

Dužina trajanja stručne prakse za svakog studenta biće definisana u skladu sa članom 6 ovog ugovora Uputom na praksu koji će biti izdat od strane Departmana za geografiju, turizam i hotelijerstvo.

Član 7.

Fakultet se obavezuje da:

* obezbedi da svi studenti koji obavljaju poslove proizvodnje, prerade i usluživanja životnih namirnica u proizvodno–uslužnim odeljenjima ugostiteljskih objekata Primaoca imaju overene sanitarne knjižice;
* obezbedi da svi studenti imaju adekvatne uniforme;
* obezbedi povremeno prisustvo nastavnika i stručnih saradnika za praktičnu nastavu u smislu nadzora studenata tokom obavljanja praktične nastave;
* uputi na disciplinsku komisiju one studente koji ne budu poštovali radnu obavezu, kodeks oblačenja i druga pravila ponašanja i odnosa prema radu tokom pripremne i stručne prakse u prostorijama Primaoca u skladu sa Pravilnikom o disciplinskoj odgovornosti studenata Prirodno-matematičkog fakulteta u Novom Sadu;

Član 8.

Primalac se obavezuje da na ime realizacije programa stručne prakse iz člana 4. stav 2. ovog Ugovora, isplati mesečnu naknadu studentu u neto iznosu od minimum 150 evra u dinarskoj protivvrednosti po srednjem kursu Narodne banke Srbije na dan isplate, a po isteku svakog meseca provedenog na stručnoj praksi.

Član 9.

Ugovorene strane saglasno utvrđuju da će Primalac Fakultetu na ime naknade organizacije stručne prakse isplatiti iznos od 200 evra za studente koji rade stručnu praksu za 1., 2. i 3. godinu studija, odnosno 100 evra za studente koji rade stručnu praksu za 4. godinu studija (u dinarskoj protivvrednosti po srednjem kursu Narodne banke Srbije na dan isplate), po osnovu odredbi ovog ugovora, nakon završetka prakse, za svakog studenta, najkasnije 8 dana od dana prijema Fakture.

Član 10.

Ovaj ugovor se zaključuje na određeno vreme i to za period školske 2019/2020. godine i svaka ugovorna strana može da ga otkaže pismenim putem sa otkaznim rokom od 90 (devedeset) dana.

Član 11.

Ugovor je zaključen u 4 (četiri) istovetna primerka, za svaku ugovornu stranu po 2 (dva).

 Za FAKULTET Za naziv firme

 Dekan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *Prof. dr Milica Pavkov Hrvojević Ime, prezime, funkcija*